Diari Oficial de la Generalitat Valenciana


Sumari del DOGV 2099, del 09-09-1993 (1993/829138)

RESOLUCIÓ de 26 de juliol de 1993 de la Direcció General de Treball, per la qual es disposa el registre i publicació de l'Acord sobre Formació Professional.
------------------------------------------------------------------------------------------------------------------------------------------------------------

### Dades del document

Número de DOGV
:   2099

Data del DOGV
:   09-09-1993

Secció del DOGV
:   ALTRES DISPOSICIONS

Número del document
:   1993/829138


Data del document
:   26-07-1993

Organisme emissor
:   Conselleria de Treball i Afers Socials

Tipus de document
:   Resolució

Anàlisi jurídica

Resolució de 26 de juliol de 1993, de la Direcció General de Treball, per la qual es disposa el registre i publicació de l'Acord sobre Formació Professional.  
Vist el text de l'Acord del 19 de juliol de 1993, subscrit per la Confederació Interprovincial d'Empresaris de la Regió Valenciana (Cierval), la Unió General de Treballadors del País Valencià (UGT- PV) i la Confederació Sindical de Comissions Obreres del País Valencià (CC OO- PV) sobre Formació Professional, i atesos els articles 83.3 i 90.2 i 3 de la Llei 8/1980, de 10 de març, de l?Estatut dels Treballadors, i el que preveu l'article 2.c) del Reial Decret 1040/1981, de 22 de maig, sobre registre ' i dipòsit dels Convenis Col·lectius de Treball, aquesta Direcció General de Treball d'acord amb les competències transferides a la Generalitat Valenciana per Reial Decret 4105/1982, de 29 de desembre,  
ACORDA  
Primer  
Ordenar-ne l?inscripció en el Registre de Convenis i Acords Col·lectius de Treball d'aquesta Direcció General, amb notificació a les parts signatàries, i dipòsit de l'acord presentat.  
Segon  
Disposar la seua publicació en el Diari Oficial de la Generalitat Valenciana.  
València, 26 de juliol de 1993.- El Director General de Treball: Eduard Montesinos i Chilet.  
València, 19 de juliol de 1993  
REUNITS  
D'una part, el Sr. José M,ª Jiménez de Laiglesia Santonja, amb el DNI: 59.404.593, i amb domicili per a les notificacions a València, al carrer del Músic Peydró, 36.  
I de l'altra, el Sr. Rafael Recuenco Montero i Sr. Antonio Montalbán Gámez, amb DNI número 45.137.971 i 60.179.007, i domicili per a notificacions, a València, al carrer de l'Arquitecte Mora, 7 i a la plaça de Nàpols i Sicília, núm. 5, respectivament.  
INTERVENEN  
El Sr. José M.ª Jiménez de Laiglesia Santonja, en la seua condició de President de la Confederació Interprovincial d'Empresaris de la Regió Valenciana, d'ací en avant Cierval.  
I, els senyors Rafael Recuenco Montero i Antonio Montalbán Gámez, en com a secretaris generals de la Unió General de Treballadors i de Comissions Obreres del País Valencià, respectivament.  
Ambdues partes es reconeixen, i així consta en la representació acreditada, la capacitat suficient per a formalitzar aquest document, al qual se li otorga expressament la validesa, eficàcia, naturalesa i tractament propis dels convenis col·lectius, de plena conformitat amb la normativa vigent en la matèria.  
I posats de mutu acorda  
DIUEN  
Primer  
Que ambdues parts que intervenen són plenament conscients de la importància de la formació professional en el seu conjunt, en el marc econòmic, tecnològic i social de la nostra societat.  
Segon  
Que d'acord amb això anterior, és intenció d'ambdues representacions, constituir un fòrum adequat per a la formació dels pactes, acords i presa de decisions que els agents socials creguen avinents en l?àmbit territorial de la Comunitat Valenciana, i en aquesta particular matèria, el que així vénen a fer mitjançant aquest document i segons les següents:  
CONDICIONS  
1.ª Es constitueix en l'àmbit territorial de la Comunitat Valenciana, una comissió paritària de la qual formaran part els agents socials que intervenen en la firma d'aquest acorda a fi de debatre, tractar i acordar tot allò relatiu a la formació professional en conjunt i en l'àmbit territorial assenyalat.  
2.ª Aquesta comissió estarà composta per vuit membres, i cadascuna de les parts en designarà quatre.  
3.ª La comissió. es reunirà, si més no, amb una periodicitat mensual.  
4.ª S'acorda, igualment, sol·licitar de la Comissió Mixta Estatal de Formació Contínua, el reconeixement d'aquest òrgan com a comissió territorial, als efectes previstos en l'Acord Nacional de Formació Continua, amb expressa referència a l'article 14, apartat h) de l'esmentat acord.  
I com a prova de conformitat, signen les parts que intervenen al lloc i data a l'inici indicats.